CELEX: 32014D0176
Language: sl
Date: 2014-03-27 00:00:00
Title: 2014/176/EU: Izvedbeni sklep Komisije z dne 27. marca 2014 o finančnem prispevku Unije k usklajenemu načrtu nadzora za ugotavljanje razširjenosti goljufivih praks pri trženju nekaterih živil (notificirano pod dokumentarno številko C(2014) 1912)

29.3.2014   
            
            
               SL
            
            
               Uradni list Evropske unije
            
            
               L 95/39
            
         IZVEDBENI SKLEP KOMISIJE
   z dne 27. marca 2014
   o finančnem prispevku Unije k usklajenemu načrtu nadzora za ugotavljanje razširjenosti goljufivih praks pri trženju nekaterih živil
   (notificirano pod dokumentarno številko C(2014) 1912)
   (2014/176/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), zlasti člena 66 Uredbe,
   ob upoštevanju naslednjega:
   
               (1)
            
            
               Priporočilo Komisije 2014/180/EU (2) določa drugi krog usklajenega nadzora, ki ga izvajajo države članice, da se ugotovi, ali redno prihaja do goljufivih praks pri trženju nekaterih živil.
            
         
               (2)
            
            
               Unija bi morala za nemoteno in hitro izvedbo tega načrta finančno podpreti države članice, ki izvajajo uradni nadzor iz Priporočila Komisije.
            
         
               (3)
            
            
               Na podlagi izračunov po prvem krogu testiranja so stroški izvajanja testov DNK za določanje prisotnosti konjskega mesa v živilih, na katerih je označeno, da vsebujejo govedino, in/ali se kot taka tržijo, ocenjeni na 120 EUR na test. Standardna stopnja sofinanciranja Unije za usklajene načrte nadzora je 50 %.
            
         
               (4)
            
            
               Centre Wallon de Recherches agronomiques (CRA-W, Valonsko središče za agronomske raziskave) iz mesta Gembloux v Belgiji ima trenutno status referenčnega laboratorija EU za teste, ki so najpomembnejši za ta usklajen načrt nadzora. Komisija je to središče zaprosila za pomoč pri usklajevanju metode testiranja v času tega usklajenega načrta nadzora. To je dodatna naloga in ni vključena v obstoječi delovni program, ki ga to središče izvaja kot referenčni laboratorij EU. Stroški te dodatne naloge so ocenjeni na največ 20 000 EUR in bi jih morala Komisija v celoti (100 %) povrniti.
            
         
               (5)
            
            
               V skladu s členom 84 Uredbe (EU, Euratom) št. 966/2012 Evropskega parlamenta in Sveta (3) (v nadaljnjem besedilu: finančna uredba) in členom 94 Delegirane uredbe Komisije (EU) št. 1268/2012 (4) institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejmejo sklep o financiranju, ki določa bistvene elemente ukrepa, povezanega z odhodki iz proračuna. Treba bi bilo določiti merila za upravičenost.
            
         
               (6)
            
            
               Finančni prispevek Unije bi bilo treba odobriti pod pogojem, da so bili testi in analize izvedeni ter da pristojni organi zagotovijo vse potrebne informacije v rokih iz tega sklepa. Zaradi upravne učinkovitosti bi morali biti vsi odhodki, predloženi za finančni prispevek Unije, izraženi v eurih. Treba bi bilo določiti menjalni tečaj za odhodke v valuti, ki ni euro –
            
         SPREJELA NASLEDNJI SKLEP:
   Člen 1
   Predmet urejanja
   1.   Unija prispeva k stroškom, ki jih imajo države članice zaradi izvajanja usklajenega načrta nadzora iz Priporočila 2014/180/EU (v nadaljnjem besedilu: Priporočilo Komisije), s skupnim najvišjim zneskom v višini 145 440 EUR.
   2.   Unija prispeva k stroškom, ki jih ima Centre Wallon de Recherches agronomiques (CRA-W) (Gembloux, Belgija) v zvezi s kalibracijo in usklajevanjem metode testiranja za neprijavljene živalske vrste v mesu in mesnih proizvodih, in sicer s skupnim najvišjim zneskom v višini 20 000 EUR.
   3.   Stroški iz odstavkov 1 in 2 se financirajo iz proračunske vrstice 17.0403.
   Člen 2
   Upravičeni stroški držav članic
   1.   Prispevek Unije iz odstavka 1 člena 1 je v obliki povračila 50 % stroškov za teste, ki jih izvedejo pristojni organi v okviru izvajanja načrta nadzora iz točke 1 Priporočila Komisije.
   2.   Prispevek Unije ne sme presegati:
   
               (a)
            
            
               povprečno 60 EUR na test;
            
         
               (b)
            
            
               zneskov iz Priloge I.
            
         3.   Za prispevek so upravičeni le stroški iz Priloge II.
   Člen 3
   Upravičeni stroški središča Centre Wallon de Recherches agronomiques (CRA-W), Gembloux, Belgija
   1.   Prispevek Unije iz odstavka 2 člena 1 je v obliki povračila 100 % stroškov za naloge, povezane s kalibracijo in usklajevanjem metode testiranja, ki se uporablja v okviru usklajenega načrta nadzora iz Priporočila Komisije.
   2.   Upravičeni so stroški za:
   
               (a)
            
            
               osebje, v celoti ali delno izrecno dodeljeno za izvajanje nalog v laboratoriju; stroški so omejeni na dejansko plačo osebja s socialnimi prispevki in drugimi zakonsko predpisanimi stroški, vključenimi v plačilo;
            
         
               (b)
            
            
               potrošni material, povezan s pripravo standardnih vzorcev;
            
         
               (c)
            
            
               stroške pošiljanja;
            
         
               (d)
            
            
               splošne stroške, ki znašajo 7 % vsote stroškov iz točk (a), (b) in (c).
            
         3.   Stroški se sporočijo do 31. avgusta 2014 v skladu z obrazcem iz Priloge IV tega sklepa.
   Člen 4
   Pravila o upravičenosti
   1.   Za prispevek Unije iz odstavka 1 člena 1 veljajo naslednji pogoji:
   
               (a)
            
            
               testi so bili opravljeni v skladu s pogoji iz Priporočila Komisije;
            
         
               (b)
            
            
               države članice so Komisiji predložile poročilo iz Priporočila Komisije v roku, določenem v tem priporočilu;
            
         
               (c)
            
            
               države članice so Komisiji do 31. avgusta 2014 predložile finančno poročilo v elektronski obliki v skladu z obrazcem iz Priloge III k temu sklepu.
            
         2.   Komisija lahko zniža znesek prispevka iz člena 1, kadar pogoji iz odstavka 1 niso izpolnjeni, pri čemer upošteva naravo in resnost neskladnosti ter morebitne finančne izgube za Unijo.
   3.   Države članice na zahtevo Komisije zagotovijo dokazila o nastalih stroških, za katere se zahteva povračilo v skladu s členom 2.
   Člen 5
   Valuta in menjalni tečaj
   1.   Odhodki, ki jih države članice predložijo za finančni prispevek Unije, so izraženi v eurih ter izključujejo davek na dodano vrednost in vse druge davke.
   2.   Kadar so odhodki države članice izraženi v valuti, ki ni euro, zadevna država članica to valuto preračuna v eure, pri čemer uporabi zadnji menjalni tečaj, ki ga določi Evropska centralna banka pred prvim dnem v mesecu, v katerem zadevna država članica predloži zahtevek.
   Člen 6
   Ta sklep je sklep o financiranju v smislu člena 84 finančne uredbe.
   Člen 7
   Ta sklep se uporablja od datuma objave Priporočila Komisije.
   Člen 8
   Ta sklep je naslovljen na države članice.
   
      V Bruslju, 27. marca 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 165, 30.4.2004, str. 1.
   
      (2)  Priporočilo Komisije 2014/180/EU z dne 27. marca 2014 o drugem usklajenem načrtu nadzora za ugotavljanje razširjenosti goljufivih praks pri trženju nekaterih živil (glej stran 64 tega Uradnega lista).
   
      (3)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).
   
      (4)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).
   
      PRILOGA I
      
         NAJVIŠJI ZNESEK PRISPEVKA EU IZ ČLENA 2(2)(B)
      
      
                  Država članica
               
               
                  Priporočeno število vzorcev
               
               
                  Ekstrapolirano število vzorcev v 2. krogu (5 %)
               
               
                  Najvišji prispevek EU na test
               
               
                  Najvišji prispevek EU na DČ
               
               
                  Prispevek EU SKUPAJ
               
            
                  Francija, Nemčija, Italija, Združeno kraljestvo, Španija, Poljska
               
               
                  150
               
               
                  8
               
               
                  60
               
               
                  9 480
               
               
                  56 880
               
            
                  Romunija, Nizozemska, Belgija, Grčija, Portugalska, Češka, Madžarska, Švedska, Avstrija, Bolgarija
               
               
                  100
               
               
                  5
               
               
                  60
               
               
                  6 300
               
               
                  63 000
               
            
                  Litva, Slovaška, Danska, Irska, Finska, Latvija, Hrvaška
               
               
                  50
               
               
                  3
               
               
                  60
               
               
                  3 180
               
               
                  22 260
               
            
                  Slovenija, Estonija, Ciper, Luksemburg, Malta
               
               
                  10
               
               
                  1
               
               
                  60
               
               
                  660
               
               
                  3 300
               
            
                  SKUPAJ
               
               
                   
               
               
                   
               
               
                   
               
               
                   
               
               
                  145 440
               
            
   
      PRILOGA II
      
         UPRAVIČENI IZDATKI IZ ČLENA 2(3)
      
      Izdatki, ki so upravičeni do finančnega prispevka Unije za izvajanje testov, navedenih v tem izvedbenem sklepu, so omejeni na stroške držav članic za:
      
                  (a)
               
               
                  nakup kompletov za testiranje, reagentov in vsega potrošnega materiala, določljivega in uporabljenega posebej za izvajanje testov;
               
            
                  (b)
               
               
                  osebje, ne glede na njihov status, v celoti ali delno izrecno dodeljeno za izvajanje testov v laboratoriju; stroški so omejeni na dejansko plačo osebja s socialnimi prispevki in drugimi zakonsko predpisanimi stroški, vključenimi v plačilo, ter
               
            
                  (c)
               
               
                  splošne stroške, ki znašajo 7 % vsote stroškov iz točk (a) in (b), razen če država članica uporablja komercialni laboratorij.
               
            
   
      PRILOGA III
      
         Finančno poročilo iz člena 4(1)(c)
      
      
                  
                     DNK
                  
               
            
                  Zaposleni
               
               
                  Ure
               
               
                  Stroški na uro
               
               
                  Stroški zaposlenih
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Vmesni seštevek za zaposlene
               
               
                  (5)
               
            
                  Kompleti za testiranje, reagenti, potrošni material
               
               
                  Količina
               
               
                  Stroški na enoto
               
               
                  Stroški skupaj
               
            
                  (6)
               
               
                  (7)
               
               
                  (8)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Vmesni seštevek za potrošni material
               
               
                  (10)
               
            
                  SKUPAJ
               
               
                  
                     
               
            
                  Skupaj, vključno s splošnimi stroški
               
               
                  (11) × (1,07)
               
            
         
      
         Alternativno finančno poročilo iz člena 4(1)(c), ko se uporabi komercialni laboratorij
      
      
                  Ime komercialnega laboratorija
               
               
                   
               
            
                  Število vzorcev, poslanih v laboratorij
               
               
                   
               
            
                  Celotna vsota računa komercialnega laboratorija
               
               
                   
               
            
                   
               
               
                   
               
            
                   
               
               
                   
               
            
   
      PRILOGA IV
      
         FINANČNO POROČILO IZ ČLENA 3(3)
      
      
                  ZAPOSLENI
               
            
                  Kategorija
               
               
                  Ure
               
               
                  Stroški na uro
               
               
                  Stroški zaposlenih
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Potrošni material
               
            
                  Kategorija
               
               
                  Količina
               
               
                  Stroški na enoto
               
               
                  Stroški potrošnega materiala
               
            
                  (5)
               
               
                  (6)
               
               
                  (7)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Stroški pošiljanja
               
            
                  Navedite
               
               
                  Količina
               
               
                  Stroški na enoto
               
               
                  Stroški pošiljanja
               
            
                  (9)
               
               
                  (10)
               
               
                  (11)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                  SKUPAJ
               
               
                  
                     
               
            
                   
               
               
                   
               
               
                  SKUPAJ + splošni stroški